《偈颂七首》
宋代·释师一

相逢握手不论心，心性吾侪眼里金。
三个柴头煨品字，与君閒话古丛林。
紫头煨尽已更阑，楼上钟声落月寒。
一把柳丝取不得，和烟搭在玉栏干。

作者简介：释师一（一一○七～一一七六），号水庵，俗姓马，婺州东阳（今属浙江）人。十六落发，首参雪峰慧照禅师，又谒东禅月用庵果，晚依佛智于西禅，尽得其道。出住慈云。继迁数刹。孝宗乾道七年（一一七一），始届临安府净慈寺。淳熙三年卒于嘉禾光孝寺，年七十。为南岳下十六世，丹霞佛智蓬庵端裕禅师法嗣。有《水庵一禅师语》一卷，收入《续古尊宿语要》卷六。《嘉泰普灯录》卷一九、《五灯会元》卷二○有传。今录诗三十五首。